เราสามารถเกลารากฟันทั้งปาก พร้อมกับอุดฟัน 4 ซี่ ภายในครั้งเดียว ร่างกายเราจนทนได้มั้ยคะ พอดีนัดไปเกลาพรุ่งนี้ ด้านบนทั้งในและนอก และอุด 4 ซี่ คืออยากจะระบมแค่ครั้งเดียว สามารถทำได้มั้ยคะ
สวัสดีค่ะ การเกลารากฟันเป็นการทำความสะอาดผิวรากฟันให้สะอาด และเป็นการทำให้คราบแบคทีเรียสะสมได้ยากขึ้น เนื่องจากเป็นการกำจัดคราบแบคทีเรียที่ลึกลงไปใต้เหงือก และระยะเวลาการรักษาจะใช้เวลามากกว่าการขูดหินปูนทัวไปโดยหลังการเกลาหรือทำหัตถการใดๆกับฟัน อาจจะแนะนำงดการทำการอุดต่อทันทีไปก่อน อาจจะเว้นช่วงประมาณ 3-7 วันเป็นอย่างน้อย และการอุดฟันจะอุดกี่ซี่ขึ้นกับตำแหน่งและความรุนแรง ซึ่งทันตแพทย์จะเป็นผู้พิจารณาให้อีกครั้ง